Suresh 112 Views
రూ.11వేల కోట్ల నిధుల సమీకరణలో ఎస్‌బిఐ
ముంబై, ఆగస్టు 24: భారతీయ స్టేట్‌బ్యాంకు మార్కెట్ల నుంచి అదనపు టైర్‌వన్‌ మూలధన నిధులు సేకరిం చేందుకు నిర్ణయించింది. సుమారు 11,100 కోట్ల నిధులు బేసెల్‌ 3 నిబంధనలను అనుసరించి నిధులు సేకరించేందుకు డైరెక్టర్లబోర్డుఆమోదించినట్లు బ్యాంకు ప్రకటించింది. డాలర్లలోను, భారతీయ కరెన్సీలో కూడా ఈనిధుల సేకరణ జరుపుతుంది. బిఎస్‌ఇకి ఈ మేరకు ఎస్‌బిఐ సమాచారం ఇచ్చింది. ఈ నిధుల సేకరణ ప్రైవేట్‌ ప్లేస్‌మెంట్‌లో ఉంటుంది. విదేశీ, దేశీయ ఇన్వెస్టర్లకు ఇదేవిధానం అమలవుతుంది. నిధుల సమీకరణకు జారీచేసే సమయంలోనే ఎన్నివిడతలుగా జారీచేయాలి, కూపన్‌రేట్లు వంటి వాటిపై నిర్ణయాలను వెల్లడిస్తుంది. క్రెడిట్‌ రేటింగ్‌ ఏజెన్సీ ఇక్రా అంచనాల ప్రకారం రిస్క్‌కవరేజి ఎక్కువేనని అంచనా వేసింది. డిపాజిట్లకంటే ఎటి1 విధానానికి రిస్క్‌ఎక్కువేనని అంచనా వేసింది. ఎటివన్‌ ఉత్పత్తు లు రద్దుచేయడం లేదా ఈక్విటీలోనికి బదలాయించుకోవడం అనేది కామన్‌ ఈక్విటీ టైర్‌1 నిర్ధిష్టమైన స్థాయికి దిగువన ఉంటుందని ప్రకటించింది. అయితే ఓపక్కవిలీనం ప్రక్రియను ముమ్మరంచేస్తూనే భార తీయ స్టేట్‌బ్యాంకు తనమూలధన విస్తరణ బేస్‌ను పెంచుకునేందుకు మార్కెట్ల నుంచి నిధులు సేకరిస్తోంది.